
Parlamentul României

Camera Deputaţilor
	


	Comisia pentru agricultură, silvicultură, industrie alimentară şi servicii specifice
	
	Bucureşti, 28.04.2020 

    Nr. 4c-5/ 128                                                                                  


BIROUL PERMANENT  AL 
CAMEREI DEPUTAŢILOR
Vă înaintăm, alăturat, raportul asupra proiectului de Lege privind aprobarea Ordonanței  Guvernului nr. 10/2019 pentru modificarea Legii nr. 52/2015 privind aprobarea plății anuale a cotizațiilor și serviciilor lingvistice pentru organizațiile profesionale/interprofesionale neguvernamentale din sectorul agricol și agroalimentar, trimis Comisiei pentru agricultură, silvicultură, industrie alimentară şi servicii specifice pentru examinare în fond, cu adresa nr. PLx. 536/2019 din 28 octombrie 2019.
PREŞEDINTE,

Alexandru STĂNESCU

RAPORT  

asupra  proiectului de Lege privind aprobarea Ordonanței  Guvernului nr. 10/2019 pentru modificarea Legii nr. 52/2015 privind aprobarea plății anuale a cotizațiilor și serviciilor lingvistice pentru organizațiile profesionale/interprofesionale neguvernamentale din sectorul agricol și agroalimentar
(PLx. 536/2019)

În conformitate cu prevederile art.94 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond, în procedură obișnuită, cu proiectul de Lege privind aprobarea Ordonanței  Guvernului nr. 10/2019 pentru modificarea Legii nr. 52/2015 privind aprobarea plății anuale a cotizațiilor și serviciilor lingvistice pentru organizațiile profesionale/interprofesionale neguvernamentale din sectorul agricol și agroalimentar, transmis cu adresa nr. PLx. 536  din 28 octombrie 2019 și înregistrat cu nr. 4c-5/532 din 29 octombrie 2019.
Senatul în calitate de primă Cameră sesizată a adoptat proiectul de lege, în condițiile articolului 115 alineatul (5) teza a III din Constituția României, republicată. 

Conform prevederilor art. 76 alin.(2) din Constituţia României, republicată şi ale art.91 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră Decizională.

Proiectul de lege are ca obiect de reglementare  modificarea Legii nr.52/2015, în sensul în care decontarea anuală a cotizaţiilor şi serviciilor lingvistice pentru organizaţiile profesionale neguvernamentale din sectorul agricol şi agroalimentar să se efectueze după ce acestea au achitat contravaloarea cotizaţiilor anuale, respectiv a serviciilor lingvistice şi participă la fiecare acţiune desfăşurată la nivelul structurilor europene, de la bugetul de stat, prin bugetul Ministerului Agriculturii şi Dezvoltării Rurale

La întocmirea prezentului raport, Comisia a avut în vedere avizul favorabil al Consiliului Legislativ (nr.687/08.08.2019), avizul favorabil al Comisiei pentru juridice, de disciplină și imunități (17.12.2019) și punctul de vedere favorabil al Guvernului  (nr.32/DPSG/17.01.2020).
În conformitate cu prevederile art.61  din Regulamentul Camerei Deputaţilor, republicat, membrii Comisiei pentru agricultură, silvicultură, industrie alimentară şi  servicii specifice au examinat proiectul de Lege în şedinţa din 28 aprilie 2020.
Membrii Comisiei pentru agricultură, silvicultură, industrie alimentară şi  servicii specifice au fost prezenți la sedinta comisiei online conform listei de prezență.

În conformitate cu prevederile art.55 din Regulamentul Camerei Deputaţilor, republicat la dezbaterea proiectului de Lege a fost prezent domnul Claudiu Sorin Roșu Mareș, secretar de stat în cadrul Ministerului Agriculturii și Dezvoltării Rurale.

În urma examinării proiectului de Lege şi a opiniilor exprimate, membrii comisiei au hotărât, cu unanimitate de voturi, adoptarea proiectului de Lege privind aprobarea Ordonanței  Guvernului nr. 10/2019 pentru modificarea Legii nr. 52/2015 privind aprobarea plății anuale a cotizațiilor și serviciilor lingvistice pentru organizațiile profesionale/interprofesionale neguvernamentale din sectorul agricol și agroalimentar cu amendamentele admise redate în anexa care face parte integrantă din prezentul raport.

În raport de obiectul şi conţinutul reglementării, proiectul de lege face parte din categoria legilor ordinare.
         PREŞEDINTE,                                                                   SECRETAR,                                                                      
   Alexandru STĂNESCU                                                           Dan CIOCAN
 Șef serviciu Anton Păștinaru
         Consilier parlamentar, dr. Gabriela Amalia Ciurea                        

Anexa
AMENDAMENTE ADMISE
În urma dezbaterilor Comisia pentru agricultură propune adoptarea proiectului cu următoarele amendamente:

	Nr. crt.
	Text

 Ordonanța  Guvernului 

nr.10/2019
	Text Senat
	Text propus de Comisie

(autorul amendamentului)
	Motivarea amendamentelor

	1.
	
	LEGE

privind aprobarea Ordonanței  Guvernului nr. 10/2019 pentru modificarea Legii nr. 52/2015 privind aprobarea plății anuale a cotizațiilor și serviciilor lingvistice pentru organizațiile profesionale/interprofesionale neguvernamentale din sectorul agricol și agroalimentar
	Nemodificat


	

	2.
	
	Articol unic.- Se aprobă Ordonanța Guvernului nr. 10/2019  din 8 august 2019 pentru modificarea Legii nr. 52/2015 privind aprobarea plății anuale a cotizațiilor și serviciilor lingvistice pentru organizațiile profesionale/interprofesionale neguvernamentale din sectorul agricol și agroalimentar, adoptată  în temeiul art. 1 pct. VIII poz. 2 din Legea nr. 128/2019 privind abilitarea Guvernului de a emite ordonanțe, și publicată în Monitorul Oficial al României, Partea I, nr. 673 din 13 august 2019.
	Art.I.- Se aprobă Ordonanța Guvernului nr. 10/2019  din 8 august 2019 pentru modificarea Legii nr. 52/2015 privind aprobarea plății anuale a cotizațiilor și serviciilor lingvistice pentru organizațiile profesionale/interprofesionale neguvernamentale din sectorul agricol și agroalimentar, adoptată  în temeiul art. 1 pct. VIII poz. 2 din Legea nr. 128/2019 privind abilitarea Guvernului de a emite ordonanțe, și publicată în Monitorul Oficial al României, Partea I, nr. 673 din 13 august 2019, cu următoarele modificări și completări:
	

	3.
	Ordonanță

pentru modificarea Legii nr. 52/2015 privind aprobarea plăţii anuale a cotizaţiilor şi serviciilor lingvistice pentru organizaţiile profesionale/interprofesionale neguvernamentale din sectorul agricol şi agroalimentar
	
	1.Titlul ordonanței se modifică și va avea următorul cuprins:

„ORDONANȚĂ

pentru modificarea Legii nr.52/2015 privind plata anuală a cotizaţiilor şi serviciilor lingvistice pentru organizaţiile profesionale neguvernamentale din sectorul agricol şi agroalimentar”
	

	4.
	Art. I.- Legea nr. 52/2015 privind aprobarea plăţii anuale a cotizaţiilor şi serviciilor lingvistice pentru organizaţiile profesionale/interprofesionale neguvernamentale din sectorul agricol şi agroalimentar, publicată în Monitorul Oficial al României, Partea I, nr. 189 din 20 martie 2015, se modifică după cum urmează:
	
	2. Articolul I se modifică și va avea următorul cuprins:

   Art. I.- Legea nr. 52/2015 privind  plata anuală a cotizaţiilor şi serviciilor lingvistice pentru organizaţiile    profesionale

neguvernamentale din sectorul agricol şi agroalimentar, publicată în Monitorul Oficial al României, Partea I, nr. 189 din 20 martie 2015, se modifică după cum urmează:
	

	5.
	1.Titlul va avea următorul cuprins:

"LEGE 

privind aprobarea decontării anuale a cotizaţiilor şi serviciilor lingvistice pentru organizaţiile profesionale/interprofesionale neguvernamentale din sectorul agricol şi agroalimentar"
	
	3.La art. I, pct 1, Titlul legii se modifică și va avea următorul cuprins:

"LEGE

privind plata anuală a cotizaţiilor şi serviciilor lingvistice pentru organizaţiile profesionale neguvernamentale din sectorul agricol şi agroalimentar"
	

	6.
	2.Articolele 1-3 vor avea următorul cuprins:

"Art. 1.-

 Se aprobă decontarea anuală a cotizaţiilor şi serviciilor lingvistice pentru organizaţiile profesionale/ interprofesionale neguvernamentale din sectorul agricol şi agroalimentar de la bugetul de stat, prin bugetul Ministerului Agriculturii şi Dezvoltării Rurale.

Art. 2.-

 Beneficiază de prevederile prezentei legi organizaţiile profesionale/interprofesionale constituite la nivel naţional, reprezentate în organizaţiile de profil din cadrul Uniunii Europene şi/sau organizaţii stabilite ca făcând parte din grupurile de dialog civil ale Comisiei Europene pentru Agricultură şi Dezvoltare Rurală, care au achitat contravaloarea cotizaţiilor anuale, respectiv a serviciilor lingvistice şi participă la fiecare acţiune desfăşurată la nivelul structurilor europene.
Art. 3.-

Valoarea cotizaţiilor ce se decontează, plafonul în limita căruia se decontează serviciile lingvistice, precum şi procedura de acordare, verificare şi control se aprobă prin hotărâre a Guvernului, la propunerea Ministerului Agriculturii şi Dezvoltării Rurale."
	
	4.La articolul I, pct. 2, articolele 1-3 se modifică și vor avea următorul cuprins:

    „Art. 1.- Se aprobă plata anuală a cotizaţiilor şi serviciilor lingvistice pentru organizaţiile profesionale neguvernamentale, din sectorul agricol şi agroalimentar de la bugetul de stat, prin bugetul Ministerului Agriculturii şi Dezvoltării Rurale.

  Art.2.- Beneficiază de prevederile  legii organizaţiile profesionale membre sau care au un acord prealabil de aderare  la organizațiile de profil din cadrul Uniunii Europene, organizaţii stabilite ca făcând parte din Grupurile de dialog civil ale Comisiei Europene pentru Agricultură şi Dezvoltare Rurală.

     Art.3. (1). Plata cotizaţiilor anuale şi a serviciilor lingvistice pentru organizaţiile profesionale neguvernamentale din sectorul agricol şi agroalimentar se face de la bugetul de stat prin bugetul Ministerului Agriculturii şi Dezvoltării Rurale. 

Autor:

Deputat PNL Daniel Constantin

(2) Plata prevazută la alin.(1) se va efectua în termen de maximum 30 de zile de la emiterea facturii direct în conturile bancare ale organizațiilor profesionale europene cu menționarea organizației sau a organizațiilor din România prevăzute la art.2.

(3) Organizatiile profesionale europene eligibile la plata cotizațiilor și serviciilor lingvistice,  sunt cele care au reprezentare în toate Grupurile de dialog civil ale Comisiei Europene pentru Agricultură și Dezvoltare Rurală.
	

	7.
	
	
	5. La articolul I, dupa pct. 2 se introduce un nou  pct. 3, cu următorul cuprins:

„3.  După articolul 3 se introduce un nou articol, art.4 cu următorul cuprins:

     „Art.4. Se instituie la nivelul Ministerului Agriculturii și Dezvoltării Rurale o structură consultativă, formată din reprezentanții organizațiilor profesionale din sectorul agricol și agroalimentar. Structura va fi similară grupurilor consultative existente la nivel european, Grupuri de dialog civil - DG AGRI,  denumite Grupurile de dialog civil naționale.”

Autor:

Deputat PSD Alexandru Stănescu
	

	8.
	Art. II.- Legea nr. 52/2015 privind aprobarea plăţii anuale a cotizaţiilor şi serviciilor lingvistice pentru organizaţiile profesionale/interprofesionale neguvernamentale din sectorul agricol şi agroalimentar, publicată în Monitorul Oficial al României, Partea I, nr. 189 din 20 martie 2015, cu modificările aduse prin prezenta ordonanţă, se va republica, după aprobarea acesteia prin lege, dându-se textelor o nouă numerotare.
	
	Nemodificat
	

	9.
	
	
	Art.II. - Procedura de selecție a organizațiilor profesionale din sectorul agricol și agroalimentar prevăzute la art. 4 din Legea nr. 52/2015 privind plata anuală a cotizaţiilor şi serviciilor lingvistice pentru organizaţiile profesionale neguvernamentale din sectorul agricol şi agroalimentar, cu modificările ulterioare, precum și cu modificările și completarile aduse prin prezenta lege, se aprobă prin ordin al Ministrului Agriculturii și Dezvoltării Rurale, în termen de 30 de zile de la intrarea în vigoare a prezentei legi.

